‘માલ ખરીદવા નીકળેલી વ્યક્તિને પોતાના હક કરતાં પાંચ-પંદર ગ્રામ વધુ મળે તો એ તેને ગમતું હોય છે. આપણે અહીં માલ તો વેચવાનો છે નહીં, આપણે તો કલા દેખાડવાની છે. જો વેપાર હોત તો હું ત્રાજવામાં સહેજ નમતું મૂકી દેત, કલામાં જોખવાનું હોય નહીં એટલે હું સમયમાં નમતું આપવા માગું છું...’ ગીતાકુમારને કંઈ સમજાયું નહીં એટલે મેં ફોડ પાડ્યો, ‘પેટ ભરીને જમ્યા પછી ઓડકાર આવે તો સંતોષ થયો મનાય. મારે મારા દર્શકોને પેટ ભરીને જમ્યાનો ઓડકાર આપવો છે એટલે હું બીજા કરશે એના કરતાં પાંચ-પંદર મિનિટ મારું કામ વધારે ચલાવીશ.’